ಪುಲ್ವಾಮ ದಾಳಿಯ ಫೇಕ್ ಫೋಟೋಗಳನ್ನ ನಂಬಬೇಡಿ -ಸಿಆರ್‌ಪಿಎಫ್ ಮನವಿ

ನವದೆಹಲಿ: ಸಾಮಾಜಿಕ ಜಾಲತಾಣದಲ್ಲಿ ಪುಲ್ವಾಮಾದ ಉಗ್ರರ ದಾಳಿ ಬಗೆಗಿನ ಕೆಲ ಫೇಕ್ ಫೋಟೋಗಳು ಹಾರಿದಾಡುತ್ತಿದ್ದು, ಇಂತಹ ಫೋಟೋಗಳನ್ನು ನಂಬಬೇಡಿ ಎಂದು ಸಿಆರ್‌ಪಿಎಫ್ ಸಾರ್ವಜನಿಕರಲ್ಲಿ ಮನವಿ ಮಾಡಿದೆ.

ಟ್ವಿಟ್ಟರ್ ನಲ್ಲಿ ಈ ಕುರಿತು ಜಾಗೃತಿ ಮೂಡಿಸುವ ಮಾಹಿತಿ ನೀಡಿರುವ ಸೇನೆ, ಸಾಮಾಜಿಕ ಜಾಲತಾಣದಲ್ಲಿ ಹುತಾತ್ಮರದ ಯೋಧರ ದೇಹದ ಭಾಗಗಳು ತುಂಡಾಗಿ ಬಿದ್ದಿರುವ ಕೆಲ ನಕಲಿ ಫೋಟೋಗಳು ಹಾರಿದಾಡುತ್ತಿರುವ ಕುರಿತು ನಮ್ಮ ಗಮನಕ್ಕೆ ಬಂದಿದೆ. ನಕಲಿ ಫೋಟೋಗ್ರಾಫ್‍ಗಳನ್ನು ಶೇರ್ ಮಾಡುವುದು, ಲೈಕ್ ಮಾಡುವುದನ್ನು ಮಾಡಬೇಡಿ. ಇಂತಹವುಗಳ ಬಗ್ಗೆ ಮಾಹಿತಿ ಲಭಿಸಿದರೆ ನಮ್ಮ ವೆಬ್ ತಾಣವಾದ webpro@crpf.gov.in ಗೆ ಮಾಹಿತಿ ನೀಡಿ ಎಂದು ತಿಳಿಸಲಾಗಿದೆ.

ADVISORY: It has been noticed that on social media some miscreants are trying to circulate fake pictures of body parts of our Martyrs to invoke hatred while we stand united. Please DO NOT circulate/share/like such photographs or posts. Report such content at webpro@crpf.gov.in

— CRPF (@crpfindia) February 17, 2019

ದಾಳಿಯ ಬಗ್ಗೆ ಈ ಹಿಂದೆಯೂ ಸಿರಿಯಾದಲ್ಲಿ ನಡೆದಿದ್ದ ಬಾಂಬ್ ಬ್ಲಾಸ್ಟ್ ವಿಡಿಯೋವನ್ನು ಪುಲ್ವಾಮಾ ಘಟನೆಯದ್ದೇ ಎಂದು ಕೆಲ ಕಿಡಿಗೇಡಿಗಳು ಸಾಮಾಜಿಕ ಜಾಲತಾಣದಲ್ಲಿ ಆಪ್ ಲೋಡ್ ಮಾಡಿದ್ದರು. 9 ಸೆಕೆಂಡಿನ ಸಿಸಿಟಿವಿ ವಿಡಿಯೋದಲ್ಲಿ ಬಾಂಬ್ ಸ್ಫೋಟದ ದೃಶ್ಯ ಸೆರೆಯಾಗಿತ್ತು. ಆದರೆ ಆ ವಿಡಿಯೋ ಸಿರಿಯಾ ಮತ್ತು ಟರ್ಕಿ ಗಡಿ ಪ್ರದೇಶದಲ್ಲಿರುವ ಅಲ್ ರಾಯ್ ಎಂಬ ಪಟ್ಟಣದಲ್ಲಿ ಫೆ.12 ರಂದು ನಡೆದ ಸ್ಫೋಟದ ವಿಡಿಯೋ ಆಗಿತ್ತು. ಘಟನೆಯಲ್ಲಿ 7 ಮಂದಿ ಸಾವನ್ನಪ್ಪಿದ್ದರು.  ಇದನ್ನು ಓದಿ: ಗಮನಿಸಿ, ವೈರಲ್ ಆಗಿರುವ ಸ್ಫೋಟದ ವಿಡಿಯೋ ಪುಲ್ವಾಮ ದಾಳಿಯದ್ದು ಅಲ್ಲ!

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv